32002R1282
L 187/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1282/2002 НА КОМИСИЯТА
от 15 юли 2002 година
за изменение на приложенията към Директива 92/65/ЕИО на Съвета за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), последно изменена с Решение 2001/298/ЕО на Комисията (2), и по-специалнo член 22 от нея,
като има предвид, че:
(1)
Опитът на държавите-членки в прилагането на Директива 92/65/ЕИО относно търговията с животни, предвиден в членове 5, 13 и 23 от цитираната директива, показва необходимостта да се изяснят изискванията към органите, институтите и одобрените центрове и да се включат някои разпоредби по отношение на карантината.
(2)
Ето защо е необходимо да се извършат някои технически промени по отношение на условията, които оказват влияние за одобрението на органите, институтите и центровете с оглед да се въведе специфичен сертификат за търговията с животни и да се въведе яснота в списъка на болестите, които подлежат на деклариране.
(3)
Органите, институтите или центровете, които вече са одобрени от държавите-членки при предишните разпоредби, запазват тяхното одобрение и се привеждат в съответствие с новите изисквания в най-кратки срокове.
(4)
Следователно, приложенията А, В и Д към Директива 92/65/ЕИО следва да се изменят.
(5)
За да гарантира срок, адекватен за прилагането на тези разпоредби във всички държавите-членки, следва да се определи дата за влизане в сила на настоящия регламент.
(6)
Предвидените мерки в настоящия регламент са в съответствие със становището на Постоянния комитет за хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Приложения А, В и Д към Директива 92/65/ЕИО се изменят в съответствие с приложението към настоящия регламент.
Член 2
Настоящият регламент влиза в сила на двадесетия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 юли 2002 година.